**Upotreba prisvojnih prideva u francuskom jeziku**

Već smo videli da se rod i broj imenice određuju putem člana (određenog ili neodređenog):

Ex. Elle a *un* frere. = On ima (jednog) brata.

 *La* voiture de Paul est neuve. = Polov auto je nov.

Rekli smo da se određeni član (le, la, l', les) koristi ukoliko je imenica poznata ili je o njoj bilo reči ili ukoliko imenica uvedena određeni članom predstavlja čitavu svoju vrstu. Sa druge strane, neodređeni član koristimo onda kada je imenica o kojoj govorimo nepoznata.

Upravo će nam rod imenice pomoći da odredimo i oblik prisvojnog prideva o kome je u ovoj lekciji reč. Krenimo od definicije prideva: to je promenljiva vrsta reči i stoji ispred imenice i bliže je određuje. Postoji više vrsta prideva: opisni (svakako najpoznatiji), zatim prisvojni (moj, moja, tvoji, njegovi, naši, itd.), pokazni (ovaj, onaj, one, itd), neodređeni pridevi (svaki, ceo, neki, itd.), i brojevi, kao vrsta prideva.

Najpre ćemo da naučimo oblike prisvojnih prideva u francuskom jeziku.

|  |  |  |  |  |
| --- | --- | --- | --- | --- |
| PRISVOJNI PRIDEVI | 1 lice je pripadnik jednog | 1 lice je pripadnik mnoštva | Više lica su pripadnici jednog | Više lica su pripadnici mnoštva |
| Imenica u m. rodu | MON | MES | NOTRE | NOS |
|  | TON | TES | VOTRE | VOS |
|  | SON | SES | LEUR | LEURS |
| Imenica u ž. rodu | MA | MES | NOTRE | NOS |
|  | TA | TES | VOTRE | VOS |
|  | SA | SES | LEUR | LEURS |

Ex. *Le / un* livre → mon/ton/son/notre/votre/leur

Zadržino se na gornjem primeru. Imenica „knjiga“ je muškog roda, na šta ukazuju članovi kojima je imenica uvedena (un/le). Dakle, ispred nje jedino mogu doći gore navedeni oblici prisvojnih prideva:

Mon livre = moja knjiga, ton livre = tvoja knjiga, son livre = njegova/njena knjiga, notre livre = naša knjiga, votre livre = vaša knjiga, leur livre = njihova knjiga. Nikako ne možemo reći \*ma livre ili \*sa livre.

Evo još jednog primera:

Ex. *La / une* maison → ma/ta/sa/notre/votre/leur maison.

Napomena!

Uz imenice koje su u ženskom rodu jednine, a počinju samoglasnikom ili nemim h, upotrebljavamo oblik muškog roda prideva za jedninu (slučaj kada je 1 lice pripadnk jednog):

Ex. Une amie = prijateljica.

Trebalo bi upotrebiti oblik ma/ta/sa, međutim, kako ne bi došlo do hijatusa u izgovoru, koristimo oblik muškog roda prideva kako bi se grupa prideva + imenica što lakše izgovorila. Dakle, pravilno je Mon amie (moja prijateljica), a ne \*ma amie.